CELEX: 62019CA0836
Language: lv
Date: 2021-09-02 00:00:00
Title: Lieta C-836/19: Tiesas (ceturtā palāta) 2021. gada 2. septembra spriedums (Verwaltungsgericht Gera (Vācija) lūgums sniegt prejudiciālu nolēmumu) – Toropet Ltd./Landkreis Greiz (Lūgums sniegt prejudiciālu nolēmumu – Sabiedrības veselība – Veselības aizsardzības noteikumi attiecībā uz dzīvnieku izcelsmes blakusproduktiem, kuri nav paredzēti cilvēku uzturam – Regula (EK) Nr. 1069/2009 – 9. panta d) punkts un 10. panta a) un f) punkts – Produktu klasifikācija – Trūdēšana, bojāšanās un svešķermeņu klātbūtne materiālā – Ietekme uz sākotnējo klasifikāciju)

25.10.2021   
            
            
               LV
            
            
               Eiropas Savienības Oficiālais Vēstnesis
            
            
               C 431/22
            
         
      Tiesas (ceturtā palāta) 2021. gada 2. septembra spriedums (Verwaltungsgericht Gera (Vācija) lūgums sniegt prejudiciālu nolēmumu) – Toropet Ltd./Landkreis Greiz
      
      (Lieta C-836/19) (1)
      
      (Lūgums sniegt prejudiciālu nolēmumu - Sabiedrības veselība - Veselības aizsardzības noteikumi attiecībā uz dzīvnieku izcelsmes blakusproduktiem, kuri nav paredzēti cilvēku uzturam - Regula (EK) Nr. 1069/2009 - 9. panta d) punkts un 10. panta a) un f) punkts - Produktu klasifikācija - Trūdēšana, bojāšanās un svešķermeņu klātbūtne materiālā - Ietekme uz sākotnējo klasifikāciju)
      (2021/C 431/22)
      Tiesvedības valoda – vācu
      
         Iesniedzējtiesa
      
      
         Verwaltungsgericht Gera
      
      
         Pamatlietas puses
      
      
         Prasītāja: Toropet Ltd.
      
      
         Atbildētājs: Landkreis Greiz
      
      
         Rezolutīvā daļa
      
      Eiropas Parlamenta un Padomes Regulas (EK) Nr. 1069/2009 (2009. gada 21. oktobris), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula), 7. panta 1. punkts, 9. panta h) punkts un 10. panta a) un f) punkts, lasot tos šīs regulas 4. panta 2. punkta gaismā, ir jāinterpretē tādējādi, ka dzīvnieku izcelsmes blakusprodukti, kas sākotnēji klasificēti kā trešās kategorijas materiāli saskaņā ar minētās regulas 10. panta a) un f) punktu, mainoties sadalīšanās vai bojājumu dēļ vai sajaucoties ar tādiem svešķermeņiem kā ģipša gabali vai zāģu skaidas tādējādi, ka tie vairs nav derīgi cilvēku patēriņam un/vai nav tādi, kas nerada pilnīgi nekādu risku cilvēku vai dzīvnieku veselībai, neatbilst ar iedalījumu šajā kategorijā saistītajam riska līmenim un attiecīgi ir jāpārklasificē zemākā kategorijā.
      
         (1)  OV C 87, 16.3.2020.